कपिल देव की कप्तानी वाली क्रिकेट टीम बोली- रेसलर्स के साथ हो रही बदतमीजी से हम व्यथित
WFI President Brij Bhushan Sharan Singh Vs Wrestlers Protest;  अगुवाई वाली टीम में शामिल सुनील गावस्कर, BCCI अध्यक्ष रोजर बिन्नी, दिलीप वेंगसरकर और मदनलाल समेत कई खिलाड़ियों ने कहा कि रेसलर्स के साथ जो हो रहा है,
भारतीय कुश्ती संघ (WFI) के पूर्व अध्यक्ष बृजभूषण सिंह के खिला‌‌फ आंदोलन कर रहे भारतीय पहलवानों का वर्ष 1983 का वर्ल्ड कप जीतने वाली इंडियन क्रिकेट टीम ने समर्थन किया है। क्रिकेटरों ने पहलवानों से अपने मेडल गंगा में न बहाने की अपील भी की।
कपिल देव की अगुआई वाली 1983 की क्रिकेट टीम में शामिल दिग्गज ओपनर सुनील गावस्कर, भारतीय क्रिकेट कंट्रोल बोर्ड (BCCI) के मौजूदा अध्यक्ष रोजर बिन्नी, दिलीप वेंगसरकर और मदनलाल समेत कई खिलाड़ियों ने कहा कि रेसलर्स के साथ पिछले कुछ समय से जो हो रहा है, वह दुखद है। इन रेसलर्स ने देश का मान बढ़ाया है। उम्मीद है कि उनकी मांग सुनी जाएगी।
बयान में लिखा- उम्मीद है रेसलर्स की शिकायत सुनी जाएगी
1983 की चैंपियन टीम ने जाइंट स्टेटमेंट में लिखा- ‘हम अपने चैंपियन पहलवानों के साथ की जा रही बदतमीजी से व्यथित और परेशान हैं। हमें सबसे ज्यादा चिंता इस बात की है कि वे अपनी मेहनत की कमाई को गंगा नदी में बहाने की सोच रहे हैं। उन मेडल्स में बरसों का प्रयास, बलिदान, दृढ़ संकल्प और धैर्य शामिल है। वे मेडल न केवल उनके अपने हैं बल्कि देश का भी गौरव है।'
क्रिकेटर्स ने अपने संयुक्त बयान में लिखा- हम उनसे आग्रह करते हैं कि वे इस मामले में जल्दबाजी में कोई फैसला न लें। हम उम्मीद करते हैं कि उनकी शिकायतों को सुना जाएगा और जल्द से जल्द समाधान किया जाएगा। देश के कानून को कायम रहने दें।’
1983 में पहली बार जीता वर्ल्ड कप
कपिल देव की कप्तानी में भारतीय क्रिकेट टीम ने क्लाइव लॉयड के नेतृत्व वाली वेस्टइंडीज को हराकर पहली बार वर्ल्ड कप जीता था। सुनील गावस्कर, मोहिंदर अमरनाथ, संदीप पाटिल, यशपाल शर्मा, मदन लाल, के. श्रीकांत, सैयद किरमानी, बलविंदर सिंह संधू, कीर्ति आजाद और रोजर बिन्नी जैसे स्टार्स से सजी इंडियन टीम ने 25 जून 1983 को इंग्लैंड के लॉर्ड्स मैदान में खेले गए फाइनल में यादगार प्रदर्शन करते हुए वेस्टइंडीज को हराकर पूरी दुनिया को हैरान कर दिया था।
ये खबर भी पढ़ें:-
कुरुक्षेत्र में किसान-खाप प्रतिनिधियों में हाथापाई:किसानों के पेंडिंग मुद्दों पर बातचीत को लेकर विवाद; राकेश टिकैत समेत 7 सदस्यीय कमेटी बनी
भारतीय कुश्ती संघ के पूर्व अध्यक्ष बृजभूषण शरण सिंह और पहलवानों के विवाद में कुरुक्षेत्र में किसान और खाप संगठनों की महापंचायत हुई। इस दौरान खाप और किसान प्रतिनिधियों में विवाद हो गया। खाप नेताओं का कहना था कि पहलवानों के अलावा किसानों के मुद्दे भी पेंडिंग हैं, उन पर भी बातचीत होनी चाहिए। जिसके बाद मामला हाथापाई तक जा पहुंचा। (पूरी खबर पढ़िए)
रेसलर्स Vs बृजभूषण विवाद:टिकैत बोले- पहलवानों को जाति में बांट रही सरकार, इनकी जाति तिरंगा; राष्ट्रपति से मिलेंगे खाप प्रतिनिधि
मुजफ्फरनगर में गुरुवार को हुई खाप पंचायत में तय किया गया कि भारतीय कुश्ती संघ (WFI) के पूर्व अध्यक्ष बृजभूषण शरण सिंह और रेसलर्स विवाद में खाप प्रतिनिधि राष्ट्रपति से मिलेंगे। उनसे मिलकर मामले में एक्शन न होने की शिकायत की जाएगी। (पूरी खबर पढ़िए।)
महावीर फोगाट बोले- बेटियों की हालत देखी नहीं जा रही:सब कुछ दांव पर लगा इन्हें मेडल के लायक बनाया; बेटियां छोड़ देंगी पहलवानी
भारतीय कुश्ती संघ के पूर्व अध्यक्ष बृजभूषण शरण सिंह की गिरफ्तारी की मांग लेकर पहलवान और खाप पंचायतें लगातार आवाज उठा रहे हैं। मामले में पक्ष-विपक्ष दोनों आमने-सामने हैं। देशभर में जगह-जगह खिलाड़ियों के समर्थन में पंचायतें, मीटिंग, फैसले हो रहे हैं। इसी बीच गुरुवार को पहलवान विनेश फोगाट और संगीता फोगाट के गांव बलाली में पंचायत हुई। (पूरी खबर पढ़िए)